cyanic-selkie/wikianc huggingface dataset:
Ayahuasca
Vaikutukset
Ayahuascan aiheuttamia näkyjä kutsutaan länsimaissa usein hallusinaatioiksi tai visioiksi. Visioita kuvaillaan usein toismaailmallisiksi ja ne ovat sisällöllisesti rikkaita, informatiivisia ja värikkäitä kohtauksia, joiden teemoja voivat olla kokemus vuorovaikutuksesta erilaisten henkiolentojen tai jumalten kanssa, terapeuttiset parantumiskokemukset fyysisistä ja psyykkisistä vaivoista tai majesteettiset näyt luonnonmaisemista tai futuristisista kaupungeista.
Ayahuasca on myös voimakkaasti emeettinen eli oksennusreaktiota aiheuttava. Kokonaisvaltainen puhdistuminen (purga) oksentamalla ja/tai ulostamalla on keskeinen osa ayahuascan perinteistä käyttöä.
Terapeuttinen potentiaali
Joillain hallusinogeeneiksi tai psykedeeleiksi luokiteltavilla lääkekasvejuomilla, ayahuasca mukaan lukien, oletetaan olevan terapeuttisia ominaisuuksia. Psykedeeliavusteisen terapian tehokkuudesta väitetään olevan näyttöä mm. riippuvuuksien, masennuksen, ahdistuksen, PTSD:n ja muiden traumapohjaisten psyykkisten ongelmien hoitamisessa. Ajatus ayahuascan terapeuttisuudesta on yksi keskeisimmistä syistä, miksi monet länsimaalaiset ovat hakeutuneet ayahuascarituaaleihin ja -seremonioihin viimeistään 1980-luvulta alkaen.
Käyttöhistoria
Käsitykset ayahuascan käyttöhistoriasta vaihtelevat. On tavallista, että ayahuascan seremonialliseen käyttöön viitataan akateemisessakin tekstissä ylimalkaisesti vuosituhansia vanhana traditiona. Toisaalta toistaiseksi ei ole löytynyt todisteita, etteikö ayahuascaa olisi käytetty vuosituhansia. Vanhimmat ayahuascaa käsittelevät kirjalliset lähteet löytyvät 1600–1700-lukujen jesuiittojen matkakuvauksista, joissa kuvataan myös toén l. kellopasuunan (Brugmansia spp.) käyttöä. Vaikka DMT -pitoisten kasvien siirtomaakautta edeltäneestä käytöstä onkin todisteita, toistaiseksi ei ole olemassa kiistatonta näyttöä ayahuascan seremoniallisesta käytöstä mantereen siirtomaavaltaa edeltäneen ajan historiassa. Toisaalta seremoniallinen käyttö on vain yksi monista ayahuascan käyttömuodoista.
Ayahuascan käyttöön sen alkuperäisessä Amazonin alueen kontekstissa liittyy useita eri motiiveja ja traditioita. Käyttökonteksti jakautuu pääsääntöisesti kahteen erilaiseen traditioon, spesialistitraditioon ja kollektiiviseen traditioon. Eksperttitraditiossa yksittäinen asiantuntija tulkitsee omia näkyjään kokemuksen ulkopuolella olevalle yleisölle ja kollektiivisessa traditiossa ayahuascaa käytetään sosiaalisten suhteiden vahvistamiseen ja parantamiseen. Kollektiiviset traditiot ovat inspiroineet uusia, organisoituneita ayahuascauskontoja kuten Barquinhaa, Santo Daimea ja Unidão do Vegetalea.
Ayahuasca on osa laajempaa kansanlääkintäperinnettä, jossa käyttötavat ja -tarkoitukset vaihtelevat kulttuurista toiseen. Ayahuascaa nautitaan rituaalisesti, seremoniallisesti ja arkisesti yksin tai yhdessä parantajan johdolla ja nykyään myös ilman parantajaa. Joissakin kulttuureissa ayahuasca on ollut vain miehille, mutta toisissa kulttuureissa sitä ovat juoneet kaikki. Ayahuascan avulla on puhdistauduttu ja parannuttu monenlaisista sairauksista. Sen avulla on valmistauduttu metsästykseen, kalastukseen, sotaan ja sadonkorjuuseen. Sen avulla on ennustettu tulevaisuutta ja palattu menneisyyteen, ja parantajat ovat puolustaneet ayahuascan avulla itseään, asiakkaitaan sekä yhteisöään.
Alkuperäisissä konteksteissaan ayahuascalla on myös merkittävä rooli noituuden harjoittamisessa, jonka tarkoituksena on aiheuttaa jollekulle fyysistä, mentaalista, spirituaalista tai omaisuuteen kohdistuvaa vahinkoa. Ayahuascan seremonialliseen käyttöön sen perinteisessä kontekstissa valmistaudutaan usein noudattamalla erityistä ruokavaliota ja pidättäytymällä seksistä, mutta ei läheskään aina.
Ayahuascan seremonialliseen käyttöön saattaa perinteestä riippuen liittyä myös muiden psykotrooppisten kasvien käyttöä ennen seremoniaa tai sen aikana. Myös tupakan (Nicotiana tabacum) ja huomattavasti nikotiinipitoisemman palturitupakan l. mapachon (Nicotiana rustica) savulla ja mehulla on myös tärkeä rooli perinteisissä eteläamerikkalaisissa enteogeenia hyödyntävissä seremonioissa.
Uudet käyttökontekstit
Ensimmäiset ayahuascarituaalit tai -seremoniat Suomessa järjestettiin tiettävästi 1990-luvulla Santo Daime kirkon johdolla. Kotimaiset ayahuascarituaalit, -seremoniat ja -sessiot ovat yleistyneet Doc Arkon tutkimuksen mukaan vasta vuosista 2014–2015 alkaen.
Ayahuascan valmistus
Ayahuascan valmistustavat riippuvat traditiosta ja tekijästä. Perinteisesti köynnöstä ja mahdollisia apukasveja keitetään runsaassa vedessä paria tuntia, joskus jopa useita vuorokausia. Ayahuasca on valmis nautittavaksi heti joko tuoreeltaan tai sen annetaan vetäytyä. Arkon (2020) mukaan "ainakin Kolumbiassa yagéa valmistetaan myös keittämättä. Yagé crudo (raakayagé) valmistetaan hienontamalla lääkekasveja ilmanlämpöisessä vedessä. Useaan kertaan saman vuorokauden aikana toistuva hienontaminen liuottaa kasveista niiden vaikuttavat aineet veteen".
Ayahuasca-analogeja
DMT:tä ja MAO-estäjiä sisältäviä kasveja tunnetaan runsaasti eri puolilta maailmaa. Alkuperäisten ainesosien vaikea saatavuus ja lakitekniset ongelmat on useissa maissa ratkaistu käyttämällä paikallisia tai helpommin saatavilla olevia kasveja. Esimerkiksi Suomessa ns. ”fennohuascaa” voidaan valmistaa ruokohelvestä (Phalaris arundinacea) ja syyrianängelmästä (Peganum harmala) (Torsti K., 1996). Australiassa nk. ”aussiehuascaa” valmistetaan paikallisesta neitoakaasiasta (Acacia maidenii) ja syyrianängelmästä. Ayahuascaa korvataan etenkin länsimaissa synteettisillä analogeilla l. anahuascalla ja/tai farmahuascalla.
Aatu Poutanen
Ayahuasca tuotti minulle ensin voimakasta pahoinvointia ja pelon tunnetta. Näin huomattavan yksityiskohtaisia näkyjä, yksinomaan silmät suljettuina. Musiikilla oli erityisen voimakas, positiivinen ja kokemusta ohjaava vaikutus. Pelon ja pahoinvoinnin hälvettyä kokemus muuttui miellyttäväksi ja jopa euforiseksi. Kokonaisvaltaisesti kokemus oli raskas, mutta erittäin positiivinen. Kokemuksen aikana pystyin käsittelemään itselleni psyykkisesti vaikeita asioita ja koen kehittyneeni ihmisenä merkittävästi kokemuksen ansiosta.
Epistemologisesti tulkitsen kokemusta oman mieleni projektiona, mutta kokemuksen hankalasti kuvattavan luonteen vuoksi on helpointa kuvailla välittömiä vaikutelmiani ja tulkintojani kokemuksesta, joissa erilaiset näyt olivat pääroolissa. Näyissä ayahuasca ilmestyi minulle erilaisina tietoisina olentoina ja puhutteli minua sekä sanallisesti, että näkyjen ja tuntemusten kautta. Enimmäkseen ayahuasca ilmestyi näyissä erilaisina tuttuina ja tuntemattomina naishahmoina ja muutamaan otteeseen myös kasvina sekä jonkinlaisena ohjelmoituna tekoälynä. Ajoittain ayahuasca ilmestyi myös massiivisena, ilmassa leijuvana laitteena keskellä futuristista kaupunkinäkymää. Temaattisesti näyt käsittelivät vaihtelevassa suhteessa rakkautta ja kuolemaa.
Benny Shanon
Tutkin huonetta ja siinä olijoita silmät avoinna. Minua hämmästytti, miten tuo melko rapistunut huone muuttui ylimaallisen kauniiksi. Värit hohtivat, yksinkertaiset paperikoristeet olivat loistavia ja jättimäiset perhoset –vai olivatko ne lintuja?– näyttivät leijailevan salin sisällä. En kokenut aistivääristymiä sellaisenaan, kaikki oli vain toismaailmallista. Kokemusta voisi verrata snorkkelisukelteluun ja maailman tutkimiseen uimalasien läpi. Minusta tuntui, kuin olisin irrallani normaalista itsestäni. Ajoittain tunsin myös pelkoa.
Jos suljin silmäni, mitä ihmeellisin koristeaihe ilmestyi minulle. Se oli visuaalisesti rikas kuvio, jonka päävärit olivat sininen violetti. Ensin se oli kaksiulotteinen symmetrinen kuvio. Sitten symmetrisyys rikkoutui, eikä näkyvillä ollut mitään erottelevia tekijöitä. Koko visuaalinen tila koostui yhdestä kuvasta. Vinottaisina viivoina kuvan alavasemmasta laidasta ilmaantui matelijoita -keltavihreitä liskoja, jotka tulivat ulos kuvasta hyvin samalla tavalla kuin voidaan nähdä Escherin piirroksissa. [...]
Doc Arkko
"Kun palaan tajuihini, pimeydessä leimahtaa liekki. Käärmeennahkapalan päällä palaa pahuuden tervaa, huulilleni valutetaan tulisia pisaroita, yritän pysyä tajuissani ja hallita itseni, mutta lävitseni tunkeutuvat levämäiset lonkerot kiskovat minua syvemmälle. Huudan mykistynein huulin apua, haparoin ja potkin tyhjyyttä, tahdon palata malocaan, pelastaa ruumiini ja paeta heitä kaikkia, joihin minä jostain syystä luotin: jäin yksin albergueen ja suostuin seremoniaan, missä minulle juotettiin zikuksen kuristamalla piikkipuulla myrkytettyä toéta. Pelkään, etten koskaan palaa, ja lopulta alan toivoa, että he tappaisivat minut. [...]"
Michael Harner
"Olennot näyttivät minulle kuinka he olivat luoneet elämän maapallolle piiloutuakseen sen moniin muotoihin ja siten naamioida läsnäolonsa. Näin, miten kasvien ja eläinten mahtava luominen ja lajiutuminen satojen miljoonien vuosien aikana tapahtui sellaisessa mittakaavassa ja eloisuudessa, jota on mahdotonta kuvailla. Opin, että lohikäärmeen kaltaiset olennot olivat kaikkien elävien olentojen, myös ihmisten, sisällä. He kertoivat minulle olevansa ihmiskunnan ja koko planeetan todellisia mestareita. Me ihmiset olimme astioita ja palvelijoita näille olennoille. Tästä syystä he kykenivät puhumaan minulle oman itseni sisältä.[...]"
Äiti Ayahuasca
Katolilaisuudesta ja länsimaisesta esoteriasta ammentavassa Santo Daimessa sukupuolirooleilla on voimakas mytologinen ja seremoniallinen merkitys. Neitsyt Mariasta johdetulla Sademetsän Kuningattarella (port. Rainha da Floresta) on erityinen rooli ja merkitys Santo Daimen seremoniallisuudessa ja mytologiassa. Sademetsän kuningatarta pidetään myös Santo Daimen myyttisenä perustajana, jolta Santo Daimen oppi on saatu jumalallisena ilmoituksena.
Shipibo-Conibo -heimon ayahuascaan liittyvässä mytologiassa ayahuascassa käytettävät ainesosat jaotellaan sukupuolittuneesti niin, että amazoninayahuascaliaani mielletään maskuliiniseksi ja shamaanikahvikki feminiiniseksi. Kasvit mielletään toistensa aviopuolisoiksi. Kolumbiassa köynnöstä (yagéa) pidetään tyypillisesti maskuliinisena, johon viittaavat myös nimitykset abuelo tai abuelito (iso- tai esi-isä).
Peter Gow on tutkinut arawakia puhuvaa Piro -heimoa, joiden ayahuascan kollektiivinen (miehille rajattu) käyttö liittyy keskeisesti metsästysonnen takaamiseen. Pirojen mytologiassa ayahuascalla, samoin kuin monilla muilla merkittävillä kasveilla ja eläimillä, kuten jaguaarilla, on ”äiti”, joka on ko. kasvin tai eläimen perimmäinen olemus. Suomalaisessa kansanuskossa käsitteellä emuu tai lajinhaltija viitataan usein vastaavaan ideaan eläinten ja kasvien äidistä.
Andienpöllönen
Laji on samankokoinen kuin valkokurkkupöllönen. Sen kokonaispituus on 25–29 cm. Uroksen paino on 134–190 g, naaraan 140–273 g. Se on päältä hiekanruskea, paikoin tummempi, ja naamakiehkura on hiekanruskea ilman selvää reunusta. Lentosulat ovat kanelinruskeajuovaiset ja tummasävyiset, ja pyrstö on kaneliruskea ja siinä on tummemmanruskeita raitoja. Päälaessa on nahanruskea reuna. Silmät ovat hunajanväriset ja korvatupsut pienet. Nilkoissa on höyhenystä varpaiden pohjaan saakka.
Andienpöllösen luontaista elinpiiriä ovat subtrooppiset ja trooppiset vuoristometsät 1 200–2 500 metrin korkeudessa. Tämä suhteellisen voimakas lintu on yöeläjä, joka aktivoituu hämärässä. Päiväsaikaan se istuskelee päällyskasvien joukossa paksuilla oksilla. Sen elämästä tiedetään hyvin vähän. Se syö suurehkoja hyönteisiä ja hämähäkkejä, samoin matelijoita. Lisääntyminen vaatii vielä tutkimista, mutta sen tiedetään pesivän puiden koloissa, joiden pohjalle se munii valkoisia munia.
Rahti (televisiosarja)
Rahti on Matti Kinnusen idean pohjalta kehitetty televisiosarja, jonka hän on myös ohjannut. Alun perin oli tarkoitus tehdä kaksiosainen televisioelokuva, mutta lopulta tehtiin kahdeksanosainen televisiosarja. Kuvaukset aloitettiin vuonna 2020, mutta koronapandemian vuoksi ne viivästyivät. Sarjaa on kuvattu muun muassa Italiassa, Maltalla ja Suomessa. Sarjan ensimmäinen jakso esitettiin Yle TV1 -kanavalla 5. syyskuuta 2021.
Juoni
Kiki (Evelyn Rasmussen Osazuwa) eritrealainen kahvilan pitäjä, jolla on perhe, mies ja tytär. Hän joutuu pakenemaan Eritreasta, koska joutuu siellä hengenvaaraan, ja lähtee perheensä kanssa vaaralliselle matkalle Pohjois-Afrikan kautta ja Euroopan halki Suomeen. Kun perhe on nousemassa laivaan, Kiki kadottaa tungoksessa miehensä ja tyttärensä, jotka saattoivat päästä siihen, mutta laivasta ammutaan viimeisiä sinne pyrkiviä, koska sinne ei enää mahdu lisää ihmisiä, ja Kiki joutuu jäämään rannalle ilman perhettään. Samaan aikaan Suomessa rahavaikeuksissa oleva autokorjaamoyrittäjä Riku (Johannes Holopainen) varastaa pakettiauton tietämättä, että sen sisällä on pakolaisperhe piilossa, ja sotkeutuu pakolaisia hyväksi käyttävään bisnekseen, jossa liikkuvat suuret rahasummat.
Sarjan pääroolia näyttelevä Evelyn Rasmussen Osazuwa on norjalainen, jonka isä on kotoisin Nigeriasta ja äiti on Pohjois-Norjasta. Hän näytteli Norjassa pitkään kestäneessä Hotel Cæsar -sarjassa, ja kun hänelle tarjottiin Kikin roolia, hän tunsi siinä olevan yhtäläisyyksiä omaan elämäänsä, vaikka onkin elänyt Norjassa tavallista elämää. Hän teki roolia varten paljon taustatutkimusta haastattelemalla eritrealaisia ja opetteli myös Eritreassa puhuttua tigrinjankieltä sen verran, että pystyi lausumaan repliikkinsä sujuvasti.
Näyttelijät
Lähde:
Faye Njie
Faye Alex Njie (s. 23. marraskuuta 1993 ) on suomalainen judoka, jolla on myös Gambian kansalaisuus. Rio de Janeiron kesäolympialaisiin hän osallistui 73-kiloisten sarjaan Gambian edustajana.
Njie on aikaisemmin edustanut Suomea muun muassa Judon Euroopan Cupissa, kunnes syksyllä 2014 erosi Suomen judomaajoukkueesta yhdessä nykyään Italiaa edustavan Rene Villanellon kanssa. Taustalla olivat Njien ja Villanellon valmentajien erimielisyydet Suomen judoliiton valmennusryhmän kanssa.
Vuoden 2015 All Africa Games -kilpailuissa Njie saavutti hopeaa ja vuotta myöhemmin hän sai paikan 2016 kesäolympialaisiin Afrikan maanosakiintiöstä.
Komorit
Komorien liitto eli Komorit on saaristovaltio Komorien saaristossa Mosambikin kanaalin pohjoisosassa Intian valtamerellä. Valtio koostuu kolmesta saaresta: Iso-Komori eli Grande Comore, Mohéli ja Anjouan. Komorien saariryhmään kuuluva Mayotte on Ranskan hallinnassa, mutta Komorien liiton hallitus katsoo sen kuuluvan osaksi liittoa. Vuoteen 2003 valtion virallinen nimi oli Komorien islamilainen liittotasavalta.
Historia
250px|thumb|left|[[Komorien saaristo: Komorit ja Mayotte]] Malesialais-polynesialaiset purjehtijat asettuivat Komoreille 600-luvulta alkaen. Persialaiset ja arabit saapuivat saarille 1000-luvulta alkaen ja saaret toimivat orja- ja maustekaupan keskuksena. Islam saapui myös saarille arabikauppiaiden myötä. Portugalilaiset löysivät saaret vuonna 1527, mutta vasta vuonna 1841 Ranska alkoi ottaa niitä hallintoonsa.
Vuonna 1886 Komoreista tuli Ranskan protektoraatti ja vuonna 1912 siirtomaa. Ranskalaiset ja varakkaat arabit perustivat saarille plantaaseja vientiä varten. Toisen maailmansodan aikana britit valtasivat Komorit Vichyn Ranskan hallinnolta 25. syyskuuta 1942 ja luovuttivat sen Charles de Gaullen hallinnolle. Sodan jälkeen Komoreista tuli Ranskan merentakainen territorio, ja vuonna 1961 saaret saivat itsehallinnon. Vuoden 1968 opiskelijaliikehdintä joudutti itsenäistymiskehitystä ja vuonna 1973 tehdyn sopimuksen mukaan Komorien piti itsenäistyä vuonna 1978.
Komorien parlamentti julisti kuitenkin maan itsenäiseksi 6. heinäkuuta 1975. Mayotten saaren edustajat pidättäytyivät parlamentin itsenäisyysäänestyksestä, ja Mayotten asukkaista suurin osa kannatti vuosien 1974 ja 1976 kansanäänestyksissä pysymistä Ranskan yhteydessä.
Komoreilla on itsenäisyyden aikana ollut yli 20 vallankaappausta tai kaappausyritystä. Niistä neljä on ollut ranskalaissyntyisen palkkasoturi Bob Denardin järjestämiä ja vuosina 1978–1989 maa oli pitkälle hänen komennossaan. Ranskan ja Etelä-Afrikan vedettyä tukensa pois Denardilta tämä lähti maanpakoon saarilta vuonna 1989 ja maan johtoon nousi Said Mohamed Djohar. 28. syyskuuta 1995 Denard ja joukko palkkasotureita kaappasivat vallan, mutta Ranskan lähettämät sotilaat palauttivat Djoharin hallinnon viikkoa myöhemmin. Uusien vaalien jälkeen presidentiksi nousi Mohamed Taki Abdoulkarim maaliskuussa 1996, mutta vuonna 1997 Anjouan ja Mohéli alkoivat pyrkiä eroon valtiosta. Ne toivoivat joko itsenäisyyttä tai paluuta Ranskan valtaan. Ranska ei suostunut palauttamaan siirtomaavaltaansa Anjouanilla ja Mohélilla, joten nämä julistautuivat itsenäisiksi. Presidentti Taki kuoli 6. marraskuuta 1998 ja eversti Azali Assoumani kaappasi vallan huhtikuussa 1999, mutta vallankaappaus koski vain Komorien suurinta saarta Iso-Komoria. Assoumani vahvisti presidenttiytensä vuoden 2002 vaaleissa.
Vuonna 2005 tuhannet asukkaat pakenivat tulivuoren syöksemää tuhkaa. Vuonna 2006 anjouanilainen Ahmed Abdallah Mohamed Sambi valittiin liittovaltion presidentiksi. Vuonna 2007 Anjouan valitsi omaksi presidentikseen Mohamed Bacarin. Vuonna 2008 Afrikan unionin ja Komorien joukot pakottivat Anjouanin liittovaltion alaisuuteen. Vuonna 2009 Mayotten saari päätti kansanäänestyksellä liittyä Ranskaan. Komorien hallitus julisti vaalituloksen mitättömäksi. Joulukuussa 2009 presidentti Sambin puolue sai murskavoiton parlamenttivaaleissa. Huhtikuussa 2010 presidentin turvakaartiin liittyi libyalaisia sotilaita kouluttajiksi. Kesäkuussa 2010 poliittiset johtajat saivat sovittua seuraavien vaalien aikataulusta, joka alkoi presidentin esivaaleilla marraskuussa 2010. Vaalit voitti Ikililou Dhoinine, josta tuli Komorien presidentti. Vuoden 2016 presidentinvaaleissa presidentiksi valittiin Azali Assoumani.
Politiikka
Komorien liittovaltion muodostavat kolme saarta: Iso-Komori (N’gazidja), Anjouan (Ndzuwani), Mohéli (Mwali) ja neljä kuntaa: Domoni, Fomboni, Moroni ja Moutsamoudou.
Liittovaltion kolme pääsaarta valitsevat kukin oman presidenttinsä, ja vuoden 2001 perustuslain mukaan valtionpäämiehen rooli vaihtelee neljän vuoden välein näiden kolmen kesken. Presidentti on sekä valtionpäämies että hallituksen johdossa. Pääministerin virkaa ei ole. Liittovaltion parlamentti on yksikamarinen ja siihen kuuluu 33 jäsentä, joista 18 valitaan yleisillä vaaleilla ja 15 osavaltioiden kansalliskokousedustajien joukosta.
Mayotten saari on Ranskan merentakainen alue, jonka asema on määritelty hiukan epämääräisesti. Se on ollut tässä asemassa vuodesta 1974, jolloin se päätti pysyä osana Ranskaa kun muut Komorien saaret itsenäistyivät. Monet laittomat maahanmuuttajat yrittävät livahtaa Komoreilta Mayottelle ja sitä kautta Ranskaan. Vuonna 2009 saarella järjestettiin kansanäänestys siitä, haluaako saari liittyä Ranskan varsinaiseksi departementiksi. Tarkkailijoiden mukaan äänestys koski paitsi Ranskaan liittymistä myös etäisyyden ottamista Komoreihin. Komorien liittovaltio ja Afrikan unioni vastustivat kansanäänestyksen järjestämistä, ja nimesivät sen vieraan vallan miehitysyritykseksi. Äänestys päättyi murskalukuihin: 95,2 prosenttia Ranskan puolesta. Muutos tapahtui asteittain vuosina 2011–2014.
Maantiede
thumb|250px|right|Komorit ja [[Mayotte]] thumb|250px|Komorit satelliittikuvassa huhtikuussa 2002. Komorien saaret ovat tuliperäisiä. Korkein huippu kohoaa 2 360 metriin. Rantaviivaa on 360 kilometriä. Le Karthalan tulivuori Ison-Komorin saarella on aktiivinen. Maaperä vaihtelee saarelta toiselle, mutta suuri osa siitä on maanviljelyyn sopimatonta laavaa.
Komorien lähivesillä elää harvinainen syvänmeren varsieväkala latimeria, jota kutsutaan eläväksi fossiiliksi. Saarilla elää harvinainen makilaji ja maailman suurimpiin kuuluva lepakkolaji, comoronlentäväkoira. Komoreilla elävä sieppolaji Humblotia flavirostris on saarten kotoperäinen lintu.
Komoreilla kasvaa monenlaisia orkideoita, joiden joukossa on kotoperäisiä lajeja. Kahdella suuremmalla saarella, Isolla-Komorilla ja Anjouanilla, kasvaa trooppista sademetsää. Rannikoilla on mangrovemetsiä.
Komorien ilmasto on merellinen trooppinen ilmasto. Siellä on kaksi vuodenaikaa; koillismonsuunin takia marraskuusta huhtikuuhun on kuumaa ja kosteaa, muu aika vuodesta on viileämpää ja kuivempaa. Rannikon kuukausikeskilämpötilat ovat 23–28 °C, ja keskimääräinen vuotuinen sademäärä 2 000 millimetrin vaiheilla. Suuresta sademäärästä huolimatta makeasta vedestä on pulaa niillä alueilla, joissa maaperä ei pidätä vettä lainkaan ja sadevesi valuu nopeasti mereen. Alue on myös trooppisten hirmumyrskyjen reitillä.
Talous
Komorien tärkeimpiin vientituotteisiin kuuluvat vanilja, mausteneilikka, hajusteet ja kopra. Maatalous, joka tuottaa 40 prosenttia kansantuotteista, tuottaa edellä mainittujen lisäksi banaaneita, kassavaa ja kookospähkinöitä. Parfyymien tislaus on huomattava teollisuudenhaara.
Komorien kansantuote henkeä kohti kuuluu maailman pienimpiin. Maaperä vaihtelee saarelta toiselle, mutta suuri osa siitä on maanviljelyyn sopimatonta laavaa. Siksi omatarveviljely ja kalastus ovat suuria elinkeinoja. Saarilla kasvatetaan tuoksuilangiaa (Cananga odorata), jonka kukista tislattua aromaattista öljyä käytetään hajusteiden tuotantoon. Komorit on sen tuotannossa maailman kärjessä.
Lankapuhelimia on erittäin vähän, kännyköitä noin 54 kappaletta sataa asukasta kohti. Internetin käyttäjiä on alle kymmenen prosenttia väestöstä.
Väestö
Etnisesti komorilaiset ovat muun muassa eri afrikkalaisista kansoista, arabeista ja malaijilaisista kansoista muodostunutta sekaväestöä. Yleisin kieli on komorin kieli, joka on swahilin ja arabian sekoitus. Uskonnoltaan 98 prosenttia komorilaisista on sunnimuslimeja ja kaksi prosenttia katolisia kristittyjä.
Vuonna 2007 ala-asteikäisistä 73 prosenttia kävi koulua, ja 62 prosenttia jatkoi ainakin viidennelle luokalle asti. Helmikuuhun 2022 mennessä maassa oli annettu 638 000 COVID-rokoteannosta, eli noin 75 annosta sataa asukasta kohti.
Kulttuuri
Vaikka komorilaiset harjoittavat sunni-islamia, heidän sosiaalinen elämänsä on järjestäytynyt matrilineaarisen järjestelmän mukaan. Vaihtamiskulttuuri on tärkeää, ja se korostuu sosiaalisissa tapahtumissa kuten suurissa hääjuhlissa, joihin jokainen osallistuu joko sukunsa, ikäryhmänsä tai sukupuolensa määrittämän ryhmän jäsenenä. Islamin lisäksi maan kulttuuri on ottanut vaikutteita Ranskasta.
Komorilaista perusruokaa on riisi, jonka kanssa syödään maniokkia, banaaneita, tuoretta ja kuivattua kalaa sekä kookosmaitoa.
Media
Radio on tärkein viestintäväline; Komorien kansallisen radioverkon kanssa kilpailevat kaupalliset asemat sekä Mayottelta lähettävä ranskankielinen asema. Viranomaiset valvovat tarkasti kaikkia viestintävälineitä.
Urheilu
Komorit osallistui olympialaisiin ensimmäisen kerran vuonna 1996, ja on siitä lähtien lähettänyt joukkueen kaikkiin kesäolympialaisiin. Se ei ole saanut mitaleita.
1C Company
1C Company on venäläinen ohjelmistotalo. Yhtiö on sekä videopelien julkaisija ja kehittäjä että toimistosovelluksien kehittäjä.
Pelit
Yhtiö on länsimaissa tunnettu muun muassa IL-2 Sturmovik, King's Bounty, Stalin Subway ja Men of War -pelisarjojen julkaisijana.
Tencent osti videopelikehittäjä ja -julkaisijan 1C Entertainmentin helmikuussa 2022.
Tahuata
Tahuata on saari ja kunta Ranskan Polynesiassa. Se kuuluu Marquesas-saarten saariryhmään. Tahuata on kooltaan pienin asutetuista Marquesassaarista. Saari sijaitsee Hiva Oasta 4 kilometriä etelään. Tahuatan asukasluku oli 671 vuoden 2017 väestönlaskennassa. Suurin kylä on Vaitahu, joka sijaitsee saaren länsirannikolla. Vahuatun pohjoispuolella on suojaisa lahti, joka on hyvä ankkuripaikka ja kaunis valkea uimaranta.
Álvaro de Mendaña de Neira ankkuroitui Vaitahunlahdelle vuonna 1595, ja James Cook vuonna 1774. Ranskalainen amiraali Abel Dupetit-Thouras valtasi Marquesas-saaret Ranskalle vuonna 1842, ja rakennutti Tahuatalle linnoituksen.
W. Willard Wirtz
thumb|right|W. Willard Wirtz William Willard Wirtz (14. maaliskuuta 1912 – 24. huhtikuuta 2010) oli yhdysvaltalainen Demokraattisen puolueen poliitikko ja lakimies. Hän toimi Yhdysvaltain työministerinä vuosina 1962–1969.
Vappu Jurkka
Vappu Sinikka Jurkka (8. marraskuuta 1927 Viipuri − 12. huhtikuuta 2012 Helsinki ) oli suomalainen näyttelijä ja teatterinjohtaja.
W. Willard Wirtz
Wirtz syntyi DeKalbissa, Illinois'n osavaltiossa. Hän valmistui Harvardin lakikoulusta ja toimi myöhemmin lain professorina. Hän toimi lakialalla myös ministeriytensä jälkeen.
Vappu Jurkka
Vappu Jurkan vanhemmat olivat näyttelijät Eino Jurkka (1894–1953) ja Emmi Jurkka (1899–1990). Vappu oli pariskunnan keskimmäinen lapsi ja ainoa tytär. Hänen isoveljensä oli Sakari Jurkka (1923–2012) ja pikkuveljensä Jussi Jurkka (1930–1982). Vappu ja hänen veljensä olivat suurimman osan lapsuudestaan yksin tai palvelijoiden seurassa kotona, kun vanhempien teatteriura meni perheen edelle.
W. Willard Wirtz
Wirtzistä tuli Yhdysvaltain vanhin elossa ollut entinen tai nykyinen ministeri 2. helmikuuta 2008, kun Earl Butz kuoli 98-vuotiaana.
Vappu Jurkka
Helsingin Kansanteatteri-Työväenteatterin johtajana toiminut Eino Jurkka sai kuvataiteista kiinnostuneen tyttärensä pyrkimään Suomen Teatterikouluun tämän veljien Jussin ja Sakarin tavoin. Hän ei menettänyt kiinnostustaan kuvataiteisiin, vaikka ammatti löytyi lopulta teatterista. Hänen ensimmäinen suuri roolinsa oli Kansanteatterissa Minna Canthin näytelmässä Anna Liisa.
Vappu Jurkka perusti äitinsä kanssa Teatteri Jurkan 1953. Emmi Jurkka johti teatteria aluksi, Vappu Jurkka hänen jälkeensä 1981–1993. Oman teatterin lisäksi Vappu Jurkka teki monologikiertueita muun muassa vankiloissa ja sairaaloissa oman Thespis-teatterinsa nimellä sekä esiintyi kotimaisissa elokuvissa ja televisiosarjoissa. Hänet muistetaan Ruusun aika -televisiosarjan isoäitinä 1990-luvun alusta.
Vappu Jurkka eli 1950-luvun lopulta tuolloin vielä harvinaisessa avoliitossa kuvataiteilija-kirjailija Rolf Sandqvistin kanssa tämän kuolemaan 1994 saakka. Heidän lapsiaan ovat teatteriohjaaja ja näyttelijä Ville Sandqvist (s. 1960) ja muun muassa Teatteri Jurkan taloutta hoitanut Kalle Sandqvist (s. 1964).
Pyhäjärvi (Karkkila)
Maantiede
Pyhäjärven pituus kaakosta luoteeseen on 1,9 kilometriä ja leveys lounaasta koilliseen 1,0 kilometriä. Saaria ei ole. Karkkilan liikekeskusta sijaitsee järven itäpuolella. Järveä ympäröi kulttuurimaisema, itärannalla on pieni luonnonsuojelualue. Yleisiä uimarantoja on kaksi. Pyhäjärvi on suhteellisen tasasyvyinen, altaan keskivaiheilla sijaitsee kymmenen metrin syvänne ja järven syvin kohta, 10,6 metriä.
Pyhäjärven itärannalle virtaa Saavajoki pohjoisesta Kanta-Hämeen alueelta. Mustionjoki eli Karjaanjoki saa alkunsa Pyhäjärven kaakkoisosan luusuasta. Virta vie etelään Hiidenveden kautta Suomenlahteen.
Maatalous ja asutus kuormittavat Pyhäjärveä. Sen ekologinen tila on hyvä, vesitilavuus on 6 438 000 kuutiometriä.
Pyhäjärven kalasto on särkivaltaista. Muita lajeja ovat esimerkiksi ahven, hauki, kiiski, made ja salakka. Kasvillisuutta edustaa muun muassa järviruoko, osmankäämä ja ulpukka.
Pyhäjärvi (23.051.1.001) kuuluu Pyhäjärven-Saavajoen alueeseen (23.051), joka on kolmannen jakovaiheen vesistö Karjaanjoen vesistössä (23). Toinen jakovaihe on Puneliajärven alue (23.05). Pyhäjärvi on laajin Pyhäjärven-Saavajoen alueen kuudesta yli hehtaarin laajuisesta vakavedestä, seuraavaksi laajimmat ovat Ikainen ja Iso Lautlampi. Valuma-alue sijaitsee Karjaanjoen vesistön pohjoisosassa.
Pyhäjärvi on kolmanneksi laajin Karkkilan noin 60:stä yli hehtaarin laajuisesta vakavedestä. Sitä laajempia ovat Onkimaanjärvi ja Vaskijärvi. Vesitilavuudeltaan Pyhäjärvi on yli kaksi kertaa Vaskijärveä suurempi.
Yökerho
thumb|250px|Viihderavintola.
Yökerho on viihderavintola, jonka liiketoiminta tapahtuu ilta- ja yöaikaan.
Yökerhojen toimintakonsepti on yhdistää alkoholin anniskelu tanssimiseen ja tarjota asiakkaille ajoittain myös elävää musiikkia sekä viihde-esityksiä. Yökerhot profiloituvat tiloissa soivien musiikkityylien lisäksi myös sijaintinsa sekä asettamiensa ikärajojen ja pääsymaksujen kautta.
pienoiskuva|Lola Club -yökerho [[Tampereella.]] Monissa kielissä yökerhot ovat nimeltään disco tai discothèques. Japanin kielessä disco viittaa vanhempaan, pienempään, ei niin suosittuun paikkaan, kun taas club viittaa viimeisimpään, suurempaan, suositumpaan paikkaan. Klubi-termiä ( tai nightclub) on käytetty 1990-luvun puolivälistä brittienglannissa ja sen jälkeen myös muualla Euroopassa.
Aiheesta muualla
Diskothek Discoteca Discoteca ディスコ Discoteca
Gabriele Ferzetti
pienoiskuva|upright|Gabriele Ferzetti vuonna 1998. Gabriele Ferzetti (17. maaliskuuta 1925 – 2. joulukuuta 2015 Rooma ) oli italialainen näyttelijä. Hänet muistetaan muun muassa Marc-Ange Dracon roolista James Bond -elokuvassa Hänen majesteettinsa salaisessa palveluksessa (1969), joskin hänen äänensä dubattiin.
Ferzetti esiintyi myös lukuisissa muissa elokuvissa, joiden joukossa oli Huuliharppukostaja.
Perhosjoukko
Messier 6 on kaunis avoin tähtijoukko Skorpionin tähdistössä keskellä Linnunrataa. Joukossa on melko runsaasti kirkkaita tähtiä, joista kirkkain on erittäin punainen muuttuva tähti BM Scorpii (kirkkaus vaihtelee välillä 5,5 - 7,0). Kohde ei näy Suomessa.
Kohteen löysi Giovanni Batista Hodierna ennen vuotta 1654. Charles Messier lisäsi kohteen luetteloonsa 23. toukokuuta 1764.
Aiheesta muualla
pienoiskuva|vasen|Perhosjoukon kirkkain tähti on jättiläistähti BM Scorpii.
Priit Pärn
thumb|Priit Pärn Priit Pärn (s. 26. elokuuta 1946 Tallinna) on virolainen animaationtekijä.
Elämä
Pärn asui lapsena Tapassa ja ryhtyi pilapiirtäjäksi 1960-luvun loppupuolella. Hän opiskeli biologiaa Tarton yliopistossa ja valmistui vuonna 1970. Pärn työskenteli biologina Tallinnan kasvitieteellisessä puutarhassa vuoteen 1976 saakka. Hänestä tuli Tallinnfilm-studion ohjaaja 1976 ja Joonisfilm-studion johtaja vuonna 1994. Vuosina 1994–2007 Pärn oli Turun taiteen ja viestinnän oppilaitoksen animaatiokoulutuksen taiteellinen johtaja. Pärn on opettanut animaatioiden tekemistä Viron ja Suomen lisäksi monissa muissa Euroopan maissa sekä pitänyt työpajoja Australiassa ja Kanadassa.
Pärnin kuvituksia voi löytää esimerkiksi Kari Hotakaisen teoksista Lastenkirja (1990) ja Ritva (1997). Hän on laatinut kuvituksia myös muihin lapsille ja nuorille suunnattuihin kirjoihin. Lisäksi Pärn on järjestänyt piirros- ja grafiikkanäyttelyitä. Vuonna 2010 Pärn teki kuvituksen virolaiskirjailija Mehis Heinsaaren tarinakokoelmaan Ebatavaline ja ähvardav loodus (suom. Epätavallinen ja uhkaava luonto).
Tyyli
Pärnin animaatioille tyypillistä ovat itseironiset ja absurdit piirteet. Hänen mielestään pienellä kielialueella tuotettavissa animaatioissa käsikirjoituksen laatimiseen on kiinnitettävä erityisen paljon huomiota.
Heikki Jokinen kirjoitti Helsingin Sanomissa vuonna 1990: ”Priit Pärnin töissä näkyy erittäin vahva visuaalisen muodon taju ja oivaltava näkemisen kyky. Hänen heiveröisen lapsenomainen kynänjälkensä näyttää viattomalta, mutta sisältää vahvan surrealistisen latauksen. Animaation mahdollisuuksia hyödyntäessään Pärn [--] on vahvoilla. Hänen visuaalinen talttumattomuutensa tekee yksinkertaisestakin kuvasta nautittavan, rikkoo tuttujen kliseiden sisällön ja muodon.”
Jääpallon maailmanmestaruuskilpailut 1969
Jääpallon maailmanmestaruuskilpailut vuonna 1969 olivat kautta aikain kuudennet jääpallon maailmanmestaruuskilpailut. Kisat pidettiin Ruotsissa toista kertaa jääpallon MM-historian aikana. Osallistuneita maita oli kolme; Neuvostoliitto, Suomi, sekä isäntämaa Ruotsi. Norja boikotoi MM-turnausta, koska maa protestoi Neuvostoliiton elokuussa 1968 tekemää Tšekkoslovakian miehitystä.
Mestari ratkaistiin ensimmäistä kertaa siten, että joukkueet pelasivat keskenään kaksinkertaisen sarjan, jonka voittaja voitti maailmanmestaruuden. Mestaruuden voitti Neuvostoliiton joukkue jo kuudennen kerran peräkkäin.
Varsinais-Suomen rykmentin 1. pataljoona
'''Varsinais-Suomen rykmentin 1. pataljoona''' oli valkoisten länsiarmeijan Linderin ryhmän Varsinais-Suomen rykmenttiin kuuluva joukko-osasto Suomen sisällissodassa. Pataljoonan komentaja oli kapteeni kreivi C. A. Ehrensvärd
Joukko-osastot
Päällikkö: vääpeli L. Lindström. Päällikkö: reservivänrikki Eero Rydman. Päällikkö: jääkäri A. Grant. Päällikkö: vänrikki Reinhold Stackelberg.
III (Lasten hautausmaan albumi)
III on Lasten hautausmaan kolmas studioalbumi, joka julkaistiin 19. tammikuuta 2018 levymerkillä Svart Records. Albumi on äänitetty Kouvolan Valkealassa sijaitsevassa vanhalla Rasin kyläkoululla. Albumilla liikutaan yhtyeelle ominaisissa, melankolisissa tunnelmissa.
Albumi debytoi Suomen virallisen listan fyysisten äänitteiden listan ensimmäisellä sijalla.
Albumilla on myös yhtyeen tulkinta Barefoot Brothersin kappaleesta ”Maan äiti”, jolla kappaleen tekijä Markus Tukia myös vierailee.
Vastaanotto
Albumi sai hyvän vastaanoton. Viikkoa ennen julkaisuaan albumi valittiin Radio Helsingin viikon albumiksi. Keskisuomalaisen Arttu Seppänen kuvaili albumin sisältävän "Lasten Hautausmaan tähänastisen uran parhaimpia hetkiä". Imperiumi.netin Sami Lehdon mukaan "pienellä hienosäädöllä levy päätyisi helpostikin suomirockin kaanoniin, yhdeksi niistä lukuisista unohtumattomista levytyksistä joita rakkaassa kotimaassamme on tehty". Kaaoszinen Olli Vesanen totesi yhtyeen hyödyntävän ensi-EP:stä lähtien tuttua ominaissoundiaan yhä taidokkaammin, ja sanoi melankolisten kappaleiden väistävän taidokkaasti ennalta-arvattavat kliseet ja latteudet.
Basma
Basma on ohuesta metallilevystä valmistettu ikonissa olevien pyhien sädekehiä ja ikonin kehystä peittävä koriste. Se on valmistettu usein hopeasta, mutta myöhemmissä ikoneissa on saatettu käyttää myös messinkiä. Basma on aina koristettu ornamentein joko pakottamalla tai prässäämällä, ja se kiertää kehystä joko yhtenä kappaleena tai on valmistettu neljästä tai useammasta osasta, jotka, kuten sädekehät, on naulattu ikonilautaan.
Valtakunnanritari
pienoiskuva|Ritarikantoneiden vaakunoita esittävä kaiverrus vuodelta 1721. Valtakunnaritari oli Pyhässä saksalais-roomalaisessa keisarikunnassa suoraan keisarin alainen ritari.
Historia
Valtakunnanritarit juonsivat juurensa keskiaikaisesta vapaasta aatelista ja ministeriaaleista. Toisin kuin muut ritarit, jotka olivat korkeampien aatelisten vasalleja, he nauttivat keisarillista välittömyyttä ja olivat täten monin tavoin valtakunnansäätyjen ja valtakunnankaupunkien vertaisia. Valtakunnanritareilla ei kuitenkaan ollut edustusta valtiopäivillä. Heidän suhteensa keisarikuntaan määriteltiin yleensä feodaalivelvollisuuksina keisaria kohtaan, kuten asepalveluksena ja vapaaehtoisina rahalahjoituksina.
Valtakunnanritarit olivat lounais-Saksaan ja etelä-Saksan keskiosiin – Schwabeniin, Frankeniin ja Reinin keskijuoksun varrelle – rajoittunut ilmiö. Nämä alueet olivat poliittisesti erityisen hajanaisia, eikä niihin ollut muodostunut voimakkaita valtioita. Pohjois- ja koillis-Saksassa, sekä Baijerissa ja Itävallan arkkiherttuakunnassa, paikalliset aateliset eivät olleet kyenneet säilyttämään itsenäisyyttään.
Suojatakseen asemaansa ja välttääkseen mahtavampien aatelisten vasalleiksi joutumista, valtakunnanritarit järjestäytyivät ensin 1400-luvun lopulla kolmeksi ja 1577 yhdeksi yhteisöksi, tarkoituksenaan välittömän asemansa tunnustaminen. Westfalenin rauhassa heidän oikeutensa tunnustettiinkin: ritarit maksoivat (vapaaehtoista) veroa suoraan keisarille, heillä oli oikeus valita valtionuskonto mailleen ja verottaa alustalaisiaan, sekä joukko muita etuoikeuksia, kuten perheenjäsenten avioliitoista ja suvun omaisuuden periytymisestä päättäminen. He eivät kuitenkaan päässeet valtiopäiville, eikä heitä luettu ylempään aateliin.
Outlast
Outlast on Red Barrelsin kehittämä ja julkaisema selviytymiskauhupeli, joka julkaistiin alun perin Microsoft Windowsille 4. syyskuuta 2013. Peli julkaistiin myöhemmin myös PlayStation 4:lle ja Xbox Onelle.
Valtakunnanritari
Historia
Vuodesta 1650 alkaen valtakunnanritarit järjestäytyivät kolmeen ritaripiiriin : Frankenin, Schwabenin ja Reinin piireihin. Piirit jakautuivat edelleen pitkälti itsenäisiin kantoneihin. Kantoneita johtivat eliniäksi valittu johtaja ja ritarineuvosto, jonka jäsenet valittiin määräajaksi. Vaikka johtajat ja neuvoston jäsenet olivat ritareita, suurin osa hallinnosta oli aatelittomien juristien ja komiteanjäsenten käsissä.
Vuonna 1803, keisarikunnan hajotessa, suuremmat valtiot kuten Baijeri ja Württemberg alkoivat anastaa itselleen valtakunnanritarien maita, jotka olivat yleensä enklaaveja. Tästä kaappauksesta käytettiin nimeä Rittersturm. Keisari Frans II julisti sen laittomaksi, mikä keskeytti anastukset mutta ei palauttanut alueita ritareille. Vuonna 1806 Reinin liiton perustamissopimus vahvisti tilanteen, jossa aiemmin itsenäisistä valtakunnanritareista tuli ylempien aatelisten vasalleja ja heidän maansa liitettiin ympäröiviin valtioihin. Suurin osa valtakunnanritareista otti vapaaherran arvonimen ja alistui tilanteeseen.
Tunnettuja valtakunnanritareita
pienoiskuva|Götz von Berlichingeniä esittävä korkokuva.
Outlast
Ensimmäinen osa pelistä sai ladattavaa lisäsisältöä nimeltä Whistleblower, joka sisältää eri näkökulman tuttuun tarinaan ensimmäisestä osasta. Vuoden 2015 lokakuun lopulla Outlastin kerrottiin saavan jatko-osan, Outlast 2, joka julkaistiin vuonna 2017.
Naftali Bon
Naftali Bon (9. lokakuuta 1945 Kapsabet – 2. marraskuuta 2018 ) oli kenialainen pikajuoksija ja olympiamitalisti.
Bon osallistui olympialaisiin kerran, vuonna 1968 Méxicossa. Hän osallistui henkilökohtaisilla matkoilla 400 metrin juoksuun, selviytyen puolivälieriin. Tämän lisäksi Bon oli mukana hopeaa voittaneessa Kenian pitkän viestin joukkueessa. Ennätyksekseen 400 metrillä hän juoksi ajan 46,21 vuonna 1968.
Outlast
Pelaaminen
Outlast on ensimmäisestä persoonasta kuvattu selviytymiskauhupeli, jossa pelaajalla on käytössään ainoastaan videokamera. Pelissä ainoat tavat puolustautua ovat paeta tai piiloutua. Piiloutumisen mahdollistavat mm. lukuisat kaapit sekä sängyt, mutta pelaaja voi piiloutua myös pöydän alle tai pimeään nurkkaan (joskin ne eivät takaa yhtä hyvää suojaa vihollisilta). Myös ovia on mahdollista sulkea sekä harvemmin tukkia kaapeilla, jotka hidastavat vihollisen matkaa.
Pelaaja kirjoittaa muistiinpanoja kuvaamalla tiettyjä kohtauksia, sekä voi kerätä dokumentteja joissa kerrotaan sairaalan historiasta ja potilaille tehdyistä toimenpiteistä.
Juoni
Peli sijoittuu Coloradon vuoristossa sijaitsevaan Mount Massive Asylumin mielisairaalaan, jota freelancer-journalisti Miles Upshur lähtee tutkimaan saamansa nimettömän vihjeen vuoksi (myöhemmin lähettäjäksi paljastuu Whistleblower-lisäosan protagonisti Waylon Park). Mystinen Murkoff-korporaatio on ottanut hylätyn mielisairaalan haltuunsa, ja suorittaa siellä julmia ihmiskokeita sairaalan potilaille luodakseen heistä supersotilaita, vielä lähes tuntematonta nanoteknologiaa käyttäen.
Sisään päästyään Miles huomaa sairaalan potilaiden (engl. Variants) päässeen valloilleen, ja tappaneet henkilökuntaa. Miles jää lopulta loukkuun rakennukseen. Tämä aloittaa pakomatkansa, kuitenkin jatkaen kuvaamistaan ja vannoen näyttävänsä Murkoffin todellisen luonteen koko maailmalle.
Edettyään yhä syvemmälle rakennukseen tämä kohtaa toinen toistaan vaarallisimpia potilaita, kuten tohtori Tragerin joka ottaa Milesin kidutettavakseen. Miles onnistuu pakenemaan tämän luota, ja tappaa Tragerin. Miles jatkaa matkaansa ja päätyy alimpaan kerrokseen, jossa tämä kohtaa nanohiukkasista luodun Walriderin, joka ei ole enää laitoksen hallinnassa. Walrider-projektin johtava tohtori Wernicke on yhä hengissä toimistossaan ja pyytää Milesiä tappamaan Walriderin isännän Billy Hopen.
Miles onnistuu tappamaan Hopen, mutta Walrider ottaa Milesin ruumiin isännäkseen. Lopussa ryhmä palkkasotilaita, mukanaan Wernicke, kohtaa Milesin ja ampuu tämän. Milesin kuoltua Walrider aloittaa ryhmän terrorisoinnin tämän ruumiin avulla.
Outlast: Whistleblower
Lisäosan päähenkilö on Waylon Park, Murkoffin huonossa maineessa oleva ohjelmistoinsinööri. Park saa tarpeekseen yhtiön raaoista kokeista ja lähettää journalisti Miles Upshurille (Outlastin päähenkilölle) nimettömän vihjeen Mount Massive Asylumin tapahtumista. Pian tämän jälkeen Parkin esimies Jeremy Blaire pääsee vihille vihjeestä, ja Park tainnutetaan. Blaire alkaa muokata Parkista koekaniinia psykologisilla kokeilla, kunnes Walrider puuttuu peliin pistäen laitoksen sekaisin. Park saa tilaisuuden paeta videokameraa avuksi käyttäen.
Park jatkaa matkaansa ja huomaa, että Murkoffin yksityisarmeija on saapunut mielisairaalaan. Hän saapuu mielisairaalan ulko-ovien luokse ja näkee samalla Blairen makaavan loukkaantuneena oven edessä. Blaire onnistuu kunnostaan huolimatta puukottamaan Parkia tämän kieltäytyessä auttamasta. Blaire kuolee Walriderin, nyt Miles Upshurin ruumiin tappaessa tämän. Park jatkaa matkaansa, ja tämä pakenee haavoittuneena mielisairaalasta Milesin autolla. Lopussa Park tapaa Simon Peacockin, Murkoffin ex-työntekijän ja VIRALeaks-sivuston perustajan jonne Park aikoo ladata sairaalasta kuvatun materiaalin. Simon kysyy Parkin ollessa tietokoneensa ääressä, haluaako tämä vaarantaa oman ja perheensä elämän lähettämällä sairaalasta kerätyn materiaalin eteenpäin. Park miettii hetken, ja painaa ”lähetä” -nappia sulkien sylimikron.
Sasu Salin
Sasu Antreas Salin (s. 11. kesäkuuta 1991 Helsinki) on suomalainen koripalloilija, joka edustaa nykyisin Lenovo Tenerifea. Hänen kasvattajaseuransa on Malmin Super-Koris.
Seurajoukkue
Vuonna 2007 Salin siirtyi Malmin Super-Koriksesta Espoon Hongan organisaatioon. Kausi 2007–2008 oli hänelle ensimmäinen miesten pääsarjassa. Ensimmäinen pääsarjakausi päättyi Suomen mestaruuteen. Hongassa Salin pelasi myös seuran kakkosjoukkueessa, eli Honka Akatemiassa I-divisioonaa. Kauden 2009–2010 jälkeen Salin siirtyi KK Union Olimpijaan kolmivuotisella sopimuksella. Kesällä 2013 Salin ja Olimpija tekivät uuden, kaksivuotisen sopimuksen. Salin valittiin ensimmäisenä suomalaisena Eurocupin viikon parhaaksi pelaajaksi kauden 2013–2014 7. viikolla.
Kesäkuussa 2015 Gran Canaria käytti Salinin sopimuksen jatko-option.
Vuoden 2015 lopussa Salin teki kevääseen 2017 ulottuvan jatkosopimuksen Gran Canarian kanssa. Helmikuussa 2016 Gran Canaria ylsi Espanjan cupin loppuotteluun, jossa se hävisi Real Madridille. Eurocupissa Gran Canaria putosi välierissä Galatasaraylle tasaisessa otteluparissa.
Maajoukkue
Salin debytoi Suomen koripallomaajoukkueessa vuoden 2011 EM-karsinnoissa. Ensimmäisessä maaottelussaan hän teki yksitoista pistettä Israelia vastaan. Salin oli vuoden 2011 EM-karsintojen tarkin kolmen pisteen heittäjä.
Pelityyli ja ominaisuudet
Salin on hyvä takamiesten puolustaja ja tarkka kolmen pisteen korien heittäjä.
Iin pappila
Iin seurakunta perustettiin 1300-luvulla, ja sen historian aikana on ollut useita pappilarakennuksia. Venäläiset polttivat 1500-luvulla pappilan useampaan kertaan ryöstellessään Pohjois-Pohjanmaata. Tarinan mukaan vuonna 1589 kappalainen poltettiin elävältä lohiverkkoon käärittynä pappilan pihassa. Uudelleen pappila poltettiin isovihan aikana vuonna 1714.
Nykyinen pappilarakennus on valmistunut 1890-luvulla. Vanha ränsistynyt pappilarakennus myytiin 1899, ja se siirrettiin Haukiputaalle Halosen sahan konttorirakennukseksi.
Omegasumu
Omegasumu eli Hevosenkenkäsumu eli Messier 17 on avoimen tähtijoukon ja kaasusumun yhdistelmä Jousimiehen tähdistössä. Kohteen löysi ensimmäisenä Philippe Loys de Chéseaux, mutta Charles Messier löysi sen itsenäisesti ja luetteloi 3. kesäkuuta 1764.
Kohde sijaitsee niin alhaalla, ettei sitä kovin helposti näe Suomesta. Sumu on monimuotoinen mutta melko selvärajainen. Joukko taas koostuu melko satunnaisesti jakaantuneista näyttävistä tähdistä.
Avibaktaami
Avibaktaami (C7H11SN3O6) on rengasrakenteisiin ureajohdannaisiin kuuluva orgaaninen yhdiste. Yhdistettä käytetään lääketieteessä parantamaan antibioottien tehoa bakteeri-infektioiden hoidossa.
Nicholas Tse
Nicholas Tse (, s. 29. elokuuta 1980 Brittiläinen Hongkong) on hongkongilainen näyttelijä ja laulaja. Hän näytteli Cheng Siu Fungia elokuvassa New Police Story.
Hän oppi kungfuta ensimmäisen elokuvansa myötä vuonna 1998, jossa häneltä vaadittiin kamppailutaitoja. Elokuvaa varten Tse harjoitteli Jackie Chanin sijaisnäyttelijäryhmään kuuluneen Nicky Lin kanssa.
Salla – Selling the Silence
Salla - Selling the Silence on Markku Tuurnan ohjaama ja tuottama suomalainen dokumenttielokuva vuodelta 2011.
Elokuva käsittelee lappilaista yrittäjyyttä Sallassa, Pelkosenniemellä ja Kuusamossa.
Hiva Oa
Hiva Oa on saari Ranskan Polynesiassa. Se kuuluu Marquesassaarten saariryhmään ja on sen kaakkoisosan suurin saari. Aiemmin saari jakautui kahteen provinssiin: Nukuun ja Pepaneen. Hiva Oan asukasluku oli 2 438 vuoden 2017 väestönlaskennassa.
Saaren jyrkät rinteet kohoavat suoraan merestä paikoin jopa 1 200 metrin korkeuteen. Saarella ei ole rannikkotasankoa, eikä sen ympärillä ole koralliriuttaa.
Hiva Oan eteläosassa sijaitseva Atuona oli aiemmin Marquesassaarten pääkaupunki. Atuonan lähellä sijaitsee saaren lentoasema.
Anna Wing
Anna Wing (30. lokakuuta 1914 - 7. heinäkuuta 2013) oli englantilainen näyttelijätär. Hän loi pitkän uran televisiossa ja teatterissa. Merkittäviä rooleja hänellä oli mm. sarjassa EastEnders.
Hiva Oa
Taidemaalari Paul Gauguin asui Hiva Oalla viimeiset vuotensa ja myös kuoli siellä.
Anna Wing
Wing syntyi Hackneyssä, Lontoossa, ja aloitti uransa taiteilijan mallina. Hän työskenteli myöhemmin East Endin sairaaloissa ja meni 30-vuotiaana naimisiin Peter Daveyn kanssa. Avioero tuli kolmen vuoden kuluttua, ja myöhemmin Wingillä oli pitkäaikainen suhde runoilija Philip O'Connoriin.
Ohjaaja ja näyttelijä Mark Wing-Daveyn on Anna Wingin poika.
7. heinäkuuta 2013 Anna Wing kuoli 98 vuoden ikäisenä.
Kylä
thumb|250px|Heudorfin kylä vuonna 1575 Saksassa
Kylä on pysyvän alueellisen kokonaisuuden muodostava pienehkö asutusyhteisö, joka koostuu toistensa läheisyydessä sijaitsevista maalaistaloista. Yhteisössä on asukkaita muutamasta kymmenestä muutamaan tuhanteen. Tavallisesti kylän taloudet tuottavat järjestelmällisesti ravintoa harjoittamalla karjanhoitoa, maanviljelyä tai kalastusta, aiemmin myös metsästystä ja keräilyä. Nykyisin kylä on usein myös muista elinkeinoista elantonsa saavien talouksien muodostama maaseututaajama. Kyläasutuksen vastakohta on yksinäistaloasutus. Kylä voi olla myös hallinnollisen jaottelun yksikkö, mutta kylän hallinnollinen merkitys vaihtelee maittain.
Kyläelämää
thumb|[[Afrikka|Afrikkalainen heinästä tehty kylä.]]
thumb|left|200px|[[Bangladeshilainen riisinviljelijä.]] Monet kylät ovat kaupunkeja vanhempia, mutta niiden rakennukset ovat nuoria. Rakennuksia on jouduttu uusimaan muun muassa aikaa kestämättömien rakennusaineiden, kuten saven ja puun, vuoksi. Kylät eroavat selvästi kaupungeista. Kylissä on vähemmän asukkaita, niitä ei yleensä ole ympäröity kaupunginmuurilla eikä niissä ole korkeita rakennuksia. Monen kylän vanhin rakennus on kirkko, joka sijaitsee maisemaa hallitsevalla paikalla. Siksi perinteisen kyläyhteisön vallitsevana elinkeinona on maanviljely tai kalastus. Myöhäiskeskiajalta lähtien hallinnon laitokset ovat keskittyneet kaupunkeihin. Aiemmin käytössä olleet ammattikuntasäännökset mahdollistivat teollisuuden kehittymisen vain kaupunkeihin. Kyläläisten päätehtäväksi jäi ravinnon tuotanto. Palveluammattia harjoitti vain muutama henkilö, kuten seppä, leipuri, pappi ja opettaja.